A 2016-os riói kvalifikációs világkupán toronyban csak a 10. helyet sikerült megszereznie. A londoni úszó-Eb-n viszont már háromszor állhatott a dobogó harmadik fokára, a vegyes 3 méteres és a vegyes 10 méteres szinkronugrás után, majd a férfi 10 méteres toronyugrás után még egyszer. 18 évesen ott volt élete első olimpiáján Rio de Janeiróban, ahol férfi egyéniben a 17. helyet sikerült kivívnia, míg a férfi szinkron torony fináléjában a 7. lett.